Побач з названымі дасягненнямі начальнік аддзела дэталёва прааналізавала моманты няўдач і азначыла шляхі пошуку рашэння праблемных пытанняў. Кіраўнік запэўніла: “Шырокае кола задач, што паставіў перад педагогамі Прэзідэнт Рэспублікі Беларусь А. Р. Лукашэнка, з’яўляецца магутным стымулам развіцця ўсёй адукацыі. Нам неабходна засяродзіць увагу на болевых кропках сістэмы”. Для рэалізацыі кадравай палітыкі ў новым навучальным годзе плануецца працягваць работу па рацыянальным выкарыстанні і развіцці кадравага патэнцыялу, замацаванні маладых спецыялістаў на месцы, прафесійнай арыентацыі выпускнікоў школ на педагагічныя спецыяльнасці, арганізацыі сістэмнай дзейнасці па павышэнні ІТ-кампетэнтнасці настаўнікаў. Неабходна таксама актывізаваць работу па прыцягненні сродкаў знешнебюджэтнай дзейнасці, зрабіць больш эфектыўнай работу папячыцельскіх саветаў, жывей уключацца ў інавацыйныя праекты, павышаць інклюзіўную культуру ўсіх удзельнікаў адукацыйнага працэсу.